Madonna ontken sy neem nog twee aan | Netwerk24
Madonna ontken sy neem nog twee aan
27 Januarie 2017 07:22
Madonna Foto: AP
Madonna ontken dat sy aansoek gedoen het om nog twee Malawiese kinders aan te neem.
Die popster het eergister gesê sy is in Malawi vir liefdadigheidswerk.
Mlenga Mvula, woordvoerder van die departement van justisie, sê sy het eergister voor ’n regter van die hooggeregshof verskyn oor die aannemingskwessie.
“Ek is in Malawi om na die kinderhospitaal in Blantyre en my ander werk met Rais-ing Malawi te kyk en dan gaan ek huis toe,” sê Madonna in ’n verklaring.
“Gerugte oor ’n aannemingsproses is onwaar.”
AP kon Mvula nie ná Madonna se ontkenning in die hande kry nie.
Mvula het vroeër gesê hy het ’n aannemingslêer met besonderhede van die kinders en hy het aan die nasionale TV-diens gesê Madonna wil nog twee kinders aanneem.
Nyasa Times berig Titus Mvalo, ’n prokureur van Madonna, het gesê sy probeer nog twee kinders aanneem. Sy het David Banda in 2008 aangeneem en ­Mercy James ’n jaar later. – News24Wire
Meer oor: Kinders | Madonna
Draaiboek oor Madonna nr. 1 op lys
Noah, Madonna pleit: Stem vir Clinton!
Kyk watter sangers verdien die meeste geld